9. tramvaju maršruts (Rīga)

**9. tramvaju maršruts** bija Rīgas sabiedriskā transporta tramvaju maršruts, kas kursēja no Aldara Sarkandaugavas apkaimē līdz Ķengaragam Latgales priekšpilsētā.

9. tramvaju maršruta kopējais garums ir 30,296 km. Virziena **[[Aldaris (uzņēmums)|Aldaris]]** — **[[Ķengarags]]** kopējais garums ir 15,076 km, bet virziena **[[Ķengarags]]** — **[[Aldaris (uzņēmums)|Aldaris]]** kopējais garums ir 15,220 km.

Darbdienās pa 9. tramvaju maršrutu kursē tikai 2 tramvaji, kuri pavisam veic tikai 21 reisu, bet brīvdienās nekursē neviens tramvajs (09.2014). Šobrīd 9. tramvaju maršruts ir vismazāk noslogotais tramvaju maršruts Rīgā. Maršruts nekursē kopš 2021. gada 3. novembra.

9. tramvaju maršrutu apkalpo RP SIA "Rīgas satiksme" 3. tramvaju depo.

thumb|200px|9. maršruta tramvajs Z. A. Meierovica bulvārī
thumb|200px|9. maršruta tramvajs pie Laimas pulksteņa
thumb|200px|9. maršruta tramvajs pieturā "Ausekļa iela"
thumb|200px|9. maršruta tramvajs Latgales ielā

## Vēsture
9. tramvaju maršruts pirmssākumos bija Pārdaugavā. 1905. gadā tika ierīkota 8. tramvaju līnija no Rīgas centra gar Āgenskalnu līdz Kalnciema un Slokas ielu krustojumam. 1908. gadā līniju pagarināja līdz Iļģuciemam. Pēc Pirmā pasaules kara 8. maršrutu novirzīja uz Zasulauka staciju, bet pa Slokas ielu izveidoja 9. maršrutu. 1951. gada 1. janvārī apvienoja 1. un 9. maršrutu un izveidoja jaunu maršrutu Nr.1 “VEF-Iļģuciems”. 1966. gadā izveidoja 7. maršrutu “Sarkanais Kvadrāts-Drāmas teātris”. Divus gadus vēlāk izveidoja pagarinātu maršrutu Nr.9 “Sarkanais Kvadrāts-Aldaris”.

Maršrutā pēdejos gados nav bijušas lielas pārmaiņas un tas bija vismazāk izmantotais un arī visretāk kursējošais tramvaja maršruts Rīgā.

Saistībā ar COVID-19 pandēmijas izraisīto reisu samazināšanu, maršruts nekursēja no 2020. gada 21. marta līdz 1. septembrim un no 2021. gada 16. janvāra līdz 31. augustam. Pēdējoreiz tas uz laiku tika slēgts 2021. gada 3. novembrī un joprojām neuzsāka kustību.

## Maršruts
Virzienā **[[Aldaris (uzņēmums)|Aldaris]]** — **[[Ķengarags]]** tramvaji brauc pa šādām ielām: Sarkandaugavas iela, Tilta iela, Ganību dambis, Pētersalas iela, Eksporta iela, Kronvalda bulvāris, K. Valdemāra iela, Z. A. Meierovica bulvāris, Aspazijas bulvāris, 13. janvāra iela, Prāgas iela, Centrāltirgus iela, Lastādijas iela, Mazā Krasta iela, Īsā iela un Latgales iela.

Virzienā **[[Ķengarags]]** — **[[Aldaris (uzņēmums)|Aldaris]]** tramvaji brauc pa šādām ielām: Latgales iela, Īsā iela, Mazā Krasta iela, Lastādijas iela, Centrāltirgus iela, Prāgas iela, 13. janvāra iela, Aspazijas bulvāris, Z. A. Meierovica bulvāris, K. Valdemāra iela, Kronvalda bulvāris, Eksporta iela, Pētersalas iela, Ganību dambis, Tilta iela un Sarkandaugavas iela.

## Pieturvietas
9. tramvaju maršrutā pavisam kopā ir 72 pieturas. Virzienā **[[Aldaris (uzņēmums)|Aldaris]]** — **[[Ķengarags]]** ir 36 pieturas, tāpat arī virzienā **[[Ķengarags]]** — **[[Aldaris (uzņēmums)|Aldaris]]** ir 36 pieturas. Tagad pēc līnijas rekonstrukcijas Maskavas ielā arī šajā maršrutā, ja tas vēl eksistētu, pieturvietu skaits būtu cits.

## Maršruts ar mainītu virzienu
Virzienā **3. tramvaju depo ([[Fridriķa iela|Fridriķa ielā]])** — **[[Ķengarags]]** tramvaji brauc pa šādām ielām: Latgales iela.

Virzienā **[[Ķengarags]]** — **3. tramvaju depo ([[Fridriķa iela|Fridriķa ielā]])** tramvaji brauc pa šādām ielām: Latgales iela.

Virzienā **[[Aldaris (uzņēmums)|Aldaris]]** — **3. tramvaju depo ([[Fridriķa iela|Fridriķa ielā]])** tramvaji brauc pa šādām ielām: Sarkandaugavas iela, Tilta iela, Ganību dambis, Pētersalas iela, Eksporta iela, Kronvalda bulvāris, K. Valdemāra iela, Z. A. Meierovica bulvāris, Aspazijas bulvāris, 13. janvāra iela, Prāgas iela, Centrāltirgus iela, Lastādijas iela, Mazā Krasta iela, Īsā iela un Latgales iela.

## Maršruta ar mainītu virzienu pieturvietas
Virzienā **3. tramvaju depo ([[Fridriķa iela|Fridriķa ielā]])** — **[[Ķengarags]]** ir 10 pieturas.

Tāpat arī virzienā **[[Ķengarags]]** — **3. tramvaju depo ([[Fridriķa iela|Fridriķa ielā]])** ir 10 pieturas.

Bet virzienā **[[Aldaris (uzņēmums)|Aldaris]]** — **3. tramvaju depo ([[Fridriķa iela|Fridriķa ielā]])** ir 27 pieturas.

## Skatīt arī
* Rīga
* Autobusu satiksme Rīgā
* Trolejbusu satiksme Rīgā
* Tramvaju satiksme Rīgā
* Sabiedriskais transports Rīgā
* Rīgas satiksme
* Rīgas metropolitēns

## Piezīmes un atsauces

### Atsauces

## Ārējās saites
* www.rigassatiksme.lv
* 
*